### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra KF og RV**

I [adresse] er der et stort potentiale i at etablere flere fællesskaber omkring forskellige typer af ’byhaver' og biodiversitet. Det kan være i forbindelse med et folkebibliotek, et kombi-bibliotek i samarbejde med skolen, i forbindelse med idrætsanlæg eller andre steder i det lokale byrum, hvor der kommer mange mennesker, eller hvor der er behov for en indsats for at styrke fokus på biodiversitet og grøn udvikling. Det kan også være i samarbejde med lokalcentret eller lokale virksomheder.

Siden 2013 har [adresse] gennem 'Dyrk! Dit bibliotek' vist, hvorledes der, med afsæt i bibliotekets udeareal og lokale partnerskaber, kan arbejdes med fællesskaber og bæredygtighed. Blandt aktiviteterne er workshops om bæredygtighed, udlån af havelodder, krea-aktiviteter, frøbibliotek, bytte planter mm., etablering af insekthoteller (biodiversitet). Aktiviteterne er indgang til det, der er kernen i biblioteket: formidling, oplysning, fællesskaber, styrkelse af lokalsamfundet og det enkelte menneske. Aktiviteterne i udearealet giver anledning til at formidle fx bibliotekets materialesamling (om fx bæredygtighed, biodiversitet og havedyrkning) og læring gennem det at gøre noget (sammen). Alt sammen noget der styrker fællesskabet og giver afsæt til dialog om bæredygtighed i hverdagen. Fra verdensmål til hverdagsmål.

Radikale Venstre og De Konservative foreslår at der etableres en ramme for etablering af byhaver som udgangspunkt for lokale fællesskaber og sundhed. Det forudsættes at der bliver tale om forskellige typer af 'byhaver'. Både geografisk (by, forstad og opland) og at det sker i forskellige typer af lokale samarbejder (fx med den lokale skole, lokalcentret eller idrætsforening). I nogle tilfælde kan det ske i forbindelse med eksisterende faciliteter, anlæg og bygninger. I andre tilfælde kan det måske etableres i forbindelse med planlagte nye faciliteter (fx bibliotek, idrætsfacilitet, grønt område). Ligeledes ønskes en status af Smag på [adresse], så det grønne byrum også udnyttes med spiselige planter og frugtbærende buske og træer. Den spiselige begrønning skal medregnes i etableringen af byhaver, så aarhusianerne også får glæde af spiselige planter og frugter, som de frit kan plukke.

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.